
ОБЩИНСКИ СЪВЕТ
8000 Бургас, ул. „Александровска” № 26
тел.: 056/ 84 13 00; www.burgascouncil.org; e-mail: council@burgas.org

ПОСТОЯННА КОМИСИЯ ПО УСТРОЙСТВО НА ТЕРИТОРИЯТА


ПРОТОКОЛ №5

Днес, 19.03.2020 г. от 10:00 часа, в КЦ „Морско казино”, зала „Георги Баев”, се проведе заседание на Постоянната комисия по устройство на територията.
На заседанието на комисията присъстваха: арх. Петър Статев – председател, Милен Ненчев – зам.- председател, членове Владимир Павлов, Георги Маринчев, Георги Спасов, Красимира Маркович и Юлиян Георгиев.  
 	По конкретни точки от дневния ред участие взеха: урб. Николай Цоцомански – директор на дирекция  „Устройство на територията“, Иван Гюлев - началник на отдел "Безопасност и организация на движението", Андрей Рунчев – директор на ОП "Транспорт“.

	Заседанието откри и ръководи председателят на ПКУТ – арх. Петър Статев. Със 7 гл. „за“, 0 гл. „против“ и 0 гл. „въздържал се“ се прие следният 


ДНЕВЕН РЕД

1. ОбС 08-00-9860 	Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

2. ОбС 08-00-9864 	Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет - Бургас

3. ОбС 08-00-9887 	Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев - общински съветници от ПП ГЕРБ и Станимир Апостолов - общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти" 

4. [bookmark: _GoBack]ОбС 08-00-9886 	Докладна записка от Георги Дракалиев, арх. Петър Статев, Красимира Маркович, Георги Маринчев, Юлиан Георгиев, Николай Стоянов - общински съветници от ПП ГЕРБ и Станимир Апостолов - общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас

5. ОбС 08-00-9914 	Докладна записка от Димитър Николов – кмет на Община Бургас, относно: Одобряване на проект за изменение на Подробен устройствен план - План за регулация и застрояване (ПУП-ПРЗ) за кв.1, кв.2, кв.3, кв.4, кв.5, кв6 и кв. 7 в устройствена зона 13/Смф2 в предвиденото разширение на строителните граници на гр. Бургас (бивш Централен стопански двор, "Пети километър", група А)

6. ОбС 08-00-9867 	Докладна записка от Красимир Калудов и Христина Секлемова - общински съветници от ПП СЕК, относно: Поставяне на парапет в зоната на двата от подходите към УМБАЛ Бургас 

7. ОбС 08-00-9713 	Докладна записка от Боян Дяков - общински съветник от ПП НФСБ, относно: Поставяне на изкуствени неравности в Северна промишлена зона
	
  --------------------------------------------------------------------------------

По точка 1

ОбС 08-00-9860
Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за определянето и администрирането на местните такси и цени на услуги на територията на Община Бургас

След като се запознаха с докладната записка и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по устройство на територията произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 2

ОбС 08-00-9864
Докладна записка от Димитър Николов - кмет на Община Бургас, относно: Приемане на Наредба за изменение и допълнение на Наредбата за условията и реда за платено и безплатно паркиране на моторни превозни средства в определени зони на територията на Община Бургас, приета от Общински съвет - Бургас

Андрей Рунчев – директор на ОП "Транспорт“ представи докладната записка, като разясни, че тя е в отговор на постъпили заявления от граждани, които изразяват желание зоната за платено паркиране да се разшири. Той обясни, че с докладната записка се предлага обхвата на "Синя зона" да се разшири като бъдат обособени две нови подзони - едната в ж. к. "Възраждане" между бул. "Мария Луиза", ул. "Княз Борис", ул. "Гладстон" и ул. "Цариградска", а другата в ж. к. "Братя Миладинови" между бул. "Стефан Стамболов", ул. "Ванче Михайлов", ул. "Струга" и ул. "Одрин“. Рунчев добави, че е предвидено да се реализират около 600 паркоместа в ж.к. "Възраждане" и малко над 800 в ж. к. "Братя Миладинови".

След като се запознаха с проекта за решение и в резултат на явно гласуване, с 5 гл. "за", 0 гл. "против" и 2 гл. "въздържали се", членовете на Постоянната комисия по устройство на територията произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 3

ОбС 08-00-9887
Докладна записка от Георги Дракалиев, Николай Стоянов, Георги Маринчев, Тодор Йосифов, Бойчо Георгиев - общински съветници от ПП ГЕРБ и Станимир Апостолов - общински съветник от СДС, относно: Наредба за изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти"

	Георги Маринчев разясни, че докладната записка касае преодоляване на пропуски от последното изменение на Наредбата за реда и условията за ползване на спортни обекти и съоръжения, собственост на Община Бургас, предоставени за управление на ОП "Спортни имоти". Маринчев поясни, че за целта се предлага сформиране на комисия в състав от 5 члена, включваща двама представители от общинска администрация, един представител на ОП “Спортни имоти“ и председателите на Постоянните комисии по общинска собственост, общински предприятия и търговски дружества, и по спорт, деца и младежки дейности към Общински съвет – Бургас. Маринчев обясни, че целта е да се прецизира работата на комисията, която ще има следните прерогативи: разглеждане на подадените заявления от бургаски спортни клубове за ползване на обекти и съоръжения, общинска собственост; класиране на клубовете за изготвяне на график за ползване на спортната база; вземане на решения за или против прекратяване на договори с клубовете, при нарушаване на правилника за ползване на спортната база.
След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържали се", членовете на Постоянната комисия по устройство на територията произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 4

ОбС 08-00-9886
Докладна записка от Георги Дракалиев, арх. Петър Статев, Красимира Маркович, Георги Маринчев, Юлиан Георгиев, Николай Стоянов - общински съветници от ПП ГЕРБ и Станимир Апостолов - общински съветник от СДС, относно: Правилник за реда за изграждане, поставяне, преместване и премахване на паметници, монументи, паметни плочи и други на територията на община Бургас

Петър Статев представи докладната записка и разясни, че в действащия Правилник е предвиден ред за изграждане и поставяне на паметници, но не и за тяхното преместване или премахване. Статев каза, че Наредбата не прави разлика между паметна плоча и паметник, като изискванията са едни и същи за двете. Той уточни, че целта, която се поставя с предлагания проект, е по-точно уреждане на реда и условията за изграждане, поставяне, преместване и премахване на паметници, монументи, паметни плочи и други на територията на общината.
След като се запознаха с проекта за решение и в резултат на явно гласуване, с 6 гл. "за", 0 гл. "против" и 1 гл. "въздържали се", членовете на Постоянната комисия по устройство на територията произнесоха следното

РЕШЕНИЕ:

Подкрепя докладната записка и проекта за решение.
---------------------------------------------------------------------------------------
По точка 5

ОбС 08-00-9914
Докладна записка от Димитър Николов – кмет на Община Бургас, относно: Одобряване на проект за изменение на Подробен устройствен план - План за регулация и застрояване (ПУП-ПРЗ) за кв.1, кв.2, кв.3, кв.4, кв.5, кв6 и кв. 7 в устройствена зона 13/Смф2 в предвиденото разширение на строителните граници на гр. Бургас (бивш Централен стопански двор, "Пети километър", група А)

Николай Цоцомански представи докладната записка.

След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по устройство на територията произнесоха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------
По точка 6

ОбС 08-00-9867
Докладна записка от Красимир Калудов и Христина Секлемова - общински съветници от ПП СЕК, относно: Поставяне на парапет в зоната на двата от подходите към УМБАЛ Бургас

	Петър Статев предложи докладната записка да бъде препратена към ОА за становище. Милен Ненчев изказа мнение, че всеки един работодател, особено на болнично заведение, е длъжен сам да организира осигуряването на достъпна среда. Ненчев заяви, че според него управителят на болницата може и сам да се справи и затова освен до администрацията е редно да се насочи вниманието и на г-н Бойко Миразчийски към този проблем. Красимира Маркович подкрепи мнението на Милен Ненчев и каза, че изграждането на достъпна среда е ангажимент на работодателя, в този случай - Държавата, в лицето на г-н Миразчийски.

След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по устройство на територията произнесоха следното
РЕШЕНИЕ:
Препраща към ОА и УМБАЛ Бургас
--------------------------------------------------------------------------------------
По точка 7

ОбС 08-00-9713
Докладна записка от Боян Дяков - общински съветник от ПП НФСБ, относно: Поставяне на изкуствени неравности в Северна промишлена зона

Иван Гюлев - началник на отдел "Безопасност и организация на движението" обясни, че становището на Междуведомствената комисия по безопасност на движението е отрицателно, защото водещо при вземане на такива решения от комисията  е справка  за регистрирани ПТП. Владимир Павлов апелира да се подкрепи докладната записка, независимо от изготвеното становище. Красимира Маркович каза, че дори и по справка да няма регистрирани ПТП не означава, че там няма предпоставки за предстоящи такива.

След като се запознаха с проекта за решение и в резултат на явно гласуване, със 7 гл. "за", 0 гл. "против" и 0 гл. "въздържал се", членовете на Постоянната комисия по устройство на територията произнесоха следното
РЕШЕНИЕ:
Подкрепя докладната записка и проекта за решение.
---------------------------------------------------------------------------------------



ПРЕДСЕДАТЕЛ: ………………………
							(АРХ. ПЕТЪР СТАТЕВ)

ПРОТОКОЛИСТ: ………………………
	  	          (Красимира Августова)

